ΓΡΑΠΤΗ ΕΡΩΤΗΣΗ E-1511/99

υποβολή: Mihail Papayannakis (GUE/NGL) προς την Επιτροπή

(1 Σεπτεμβρίου 1999)

Θέμα: Εγκατάσταση ΧΥΤΑ στο δήμο Κομοτηνής

Το Νομαρχιακό Συμβούλιο Ροδόπης έχει αποφασίσει την παραχώρηση δασικής έκτασης στην περιοχή Γρατινής Στυλαρίου Σιδεράδων στο Δήμο Κομοτηνής για να εγκαταστήσει εκεί ένα Χώρο Υγειονομικής Ταφής (ΧΥΤΑ). Πολλοί κάτοικοι της περιοχής αντιδρούν αρνητικά επικαλούμενοι αφενός το γεγονός ότι ο χώρος αυτές βρίσκεται στη μέση των χωραφιών όπου οι γεωργοί καλλιεργούν καπνά, και αφετέρου τον σχεδιαζόμενο ταμιευτήρα νερού που προγραμματίζεται στην περιοχή και ο οποίος ελπίζεται ότι θα είναι ευκαιρία για σημαντική ανάπτυξη της γεωργίας, ιχθυοκαλλιεργειών, κ.λπ., προοπτικές που κινδυνεύουν ναπονομευθούν από την ίδρυση του ΧΥΤΑ. Το έργο του ΧΥΤΑ χρηματοδοτείται και από κοινοτικά κονδύλια. Μάλιστα ειπώθηκε στους διαμαρτυρομένους κατοίκους ότι το έργο πρέπει να γίνει γρήγορα για να μη χαθούν αυτά τα κονδύλια.

Ερωτάται η Επιτροπή:

- Γνωρίζει αυτά τα γεγονότα και χρηματοδοτεί πράγματι το εν λόγω έργο;

- Πώς κρίνει την αντίφαση ανάμεσα σε αυτό το έργο και τηνπάρχουσα και αναμενόμενη ανάπτυξη της περιοχής που θα οφείλεται εξάλλου και σε άλλα έργα που η ίδια χρηματοδοτεί;

- Θα μπορούσε με κάποια συγκεκριμένη παρέμβασή της να συμβάλει στο να βρεθεί μια πιο ρεαλιστική λύση στοπαρκτό πρόβλημα των απορριμμάτων της περιοχής, περιλαμβανομένων και μεθόδων ανακύκλωσης που είναι και προτεραιότητα της κοινοτικής πολιτικής;

Απάντηση της κας Wallstrm εξ ονόματος της Επιτροπής

(19 Οκτωβρίου 1999)

Δενφίστανται ειδικές κοινοτικές διατάξεις σχετικά με τη θέση των χώρων εναπόθεσης ή επεξεργασία των αποβλήτων και των εγκαταστάσεων διάθεσης. Η προσφάτως εγκριθείσα οδηγία 1999/31/ΕΚ(1) προβλέπει ότι θα πρέπει να λαμβάνονταιπόψη ορισμένα στοιχεία σε ό,τι αφορά την θέση των χώρων εναπόθεσης (παράρτημα Ι). Ωστόσο, οι διατάξεις αυτές δεν επιβάλλουν ελάχιστη απόσταση από οικιστικές περιοχές ή άλλες ανάλογες απαιτήσεις.

Στις περιπτώσεις χώρων εναπόθεσης που περιέχουν επικίνδυνα απόβλητα, απαιτείται η διενέργεια μελέτης περιβαλλοντικών επιπτώσεων πριν τη χορήγηση αδείας (οδηγία 85/337/ΕΟΚ(2), παράρτημα Ι, αριθ. 9). Σε άλλες περιπτώσεις τα κράτη μέλη ενδέχεται να αποφασίσουν για το κατά πόσον είναι απαραίτητη ανάλογη μελέτη περιβαλλοντικών επιπτώσεων.

Η θέση των χώρων εναπόθεσης θα πρέπει να είναι σύμφωνη με τα προγράμματα διαχείρισης των αποβλήτων, που τα κράτη μέλη έχουν τηνποχρέωση να εκπονήσουν βάσει του άρθρου 7 της οδηγίας 75/442/ΕΟΚ για τα απόβλητα(3). Μέχρι σήμερα, ωστόσο, η Επιτροπή δεν έχει ακόμα ενημερωθεί για το εάν έχει εκπονηθεί πρόγραμμα διαχείρισης αποβλήτων για τη Ροδόπη.

Το εν λόγω έργο του οποίου οι εργασίες θα πρέπει να έχουν ήδη αρχίσει, δεν αποτέλεσε προς το παρόν αντικείμενο συγχρηματοδότησης από το Ευρωπαϊκό Ταμείο Περιφερειακής ανάπτυξης. Ορισμένες προπαρασκευαστικές μελέτες για το εν λόγω πρόγραμμα έχουν εντούτοις συγχρηματοδοτηθεί στο πλαίσιο του επιχειρησιακού προγράμματος «Περιβάλλον» για την Ελλάδα κατά την περίοδο 1994-1999.

Σε ό,τι αφορά το Ταμείο Συνοχής, οι εθνικές αρχές έχουνποβάλλει επίσημη αίτηση συγχρηματοδότησης που επί του παρόντος εξετάζεται από την Επιτροπή.

(1) ΕΕ L 182 της 16.7.1999.

(2) ΕΕ L 175 της 5.7.1985.

(3) ΕΕ L 194 της 25.7.1975.